ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-2147/00

υποβολή: Glyn Ford (PSE) προς την Επιτροπή

(30 Ιουνίου 2000)

Θέμα: Στέαρ για σαπούνι

Υπάρχουν περιορισμοί εντός της Κοινότητας σχετικά με τη χρήση στέατος της ΕΕ για την παρασκευή σαπουνιού;

Ποια είναι η νομική θέση των εταιριών που επιχειρούν να προσδιορίσουν στους παραγωγούς την ή τις χώρες εντός της ΕΕ από τις οποίες πρέπει να προέρχεται το στέαρ αυτό πριν αγοράσουν το σαπούνι;

Απάντηση του κ. Liikanen εξ ονόματος της Επιτροπής

(8 Σεπτεμβρίου 2000)

Η οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των κρατών μελών των αναφερομένων στα καλλυντικά προϊόντα(1), η οδηγία για τα καλλυντικά, στο παράρτημά της II αριθ. 419 β, αναφέρει ως γενική αρχή ότι μπορούν να χρησιμοποιούνται τόσο τα μη κοινοτικά όσο και τα κοινοτικά παράγωγα στέατος, με την προϋπόθεση ότι έχουν τηρηθεί οι προβλεπόμενες μέθοδοι με τις προδιαγραφές για τη μετεστεροποίηση και τη σαπωνοποίηση, με άλλα λόγια, τη διαδικασία παρασκευής. Ο παραγωγός οφείλει να πιστοποιήσει αυστηρά τη χρήση των μεθόδων αυτών για την παραγωγή παραγώγων στέατος.

Όσον αφορά την καταγωγή του στέατος, οι πληροφορίες αυτές περιλαμβάνονται στο αρχείο πληροφοριών σχετικά με το προϊόν, το οποίο τηρεί ο παραγωγός. Το εν λόγω αρχείο περιλαμβάνει όλες τις προδιαγραφές για τις πρώτες ύλες, στη συγκεκριμένη δε περίπτωση περιλαμβάνει επίσης και την καταγωγή του στέατος που χρησιμοποιήθηκε στο σαπούνι. Είναι πάντα ευθύνη του παραγωγού ή του αντιπροσώπου του ή του ατόμου με εντολή του οποίου παρασκευάζεται ένα καλλυντικό προϊόν ή του ατόμου που είναιπεύθυνο για τη διάθεση ενός εισαγόμενου καλλυντικού προϊόντος στην κοινοτική αγορά να διατηρεί το αρχείο πληροφοριών σχετικά με τα προϊόντα στη διάθεση των κρατών μελών.

(1) ΕΕ L 262 της 27.9.1976.
ΓΡΑΠΤΗ ΕΡΩΤΗΣΗ E-0646/00

υποβολή: Michl Ebner (PPE-DE) προς το Συμβούλιο

(13 Μαρτίου 2000)

Θέμα: Η στάση του Βελγίου και της Γαλλίας έναντι της Αυστρίας

Το Βέλγιο και η Γαλλία τηρούν, σε διεθνές επίπεδο, επιδεικτικά αποστάσεις από την Αυστρία.

Διπλωμάτες από το Βέλγιο και τη Γαλλία μποϊκόταραν στις 10 Φεβρουαρίου στη Βιέννη την ομιλία της νέας Υπουργού Εξωτερικών της Αυστρίας Benita Ferrero-Waldner ενώπιον της Οργανώσεως Ασφάλειας και

Συνεργασίας στην Ευρώπη (OAΣE). Οι θέσεις τους παρέμειναν κατά τη διάρκεια της ομιλίας κενές. Μετά το πέρας της ομιλίας της ασκούσας την προεδρία του OAΣΕ κ. Ferrero-Waldner και την αποχώρησή της από την αίθουσα επέστρεψαν οι διπλωμάτες στη συνεδρίαση εργασίας.

Σε μία ανεπίσημη συνάντηση των Υπουργών της ΕΕ, στη Λισσαβώνα στις 11 Φεβρουαρίου, εγκατέλειψαν οι Υπουργοί Εργασίας της Γαλλίας και του Βελγίου άμεσα τον χώρο όταν έλαβε το λόγο η συνάδελφός τους Υπουργός της Αυστρίας.

Το Βέλγιο και η Γαλλία καταβάλλουν, προφανώς, εντατικές προσπάθειες για την εισαγωγή στις ευρωπαϊκές και διεθνείς σχέσεις μιας νέας μορφής συνεργασίας και ενός νέου πολιτισμού σε ό,τι αφορά τον πολιτικό διάλογο. Η στρατηγική περιορισμού που ακολουθούν εξηγείται με την ανησυχία ότι τα ανθρώπινα δικαιώματα και τα δικαιώματα των μειονοτήτων θα μπορούσαν να τεθούν σε κίνδυνο στην Αυστρία λόγω της συμμετοχής του κόμματος FP στην νέα κεντροδεξιά κυβέρνηση στη Βιέννη.

Στο πλαίσιο αυτό προκύπτουν οι ακόλουθες ερωτήσεις:

1. Προτίθεται το Συμβούλιο να δεχθεί άμεσα αυτή τη νέα μορφή συνεργασίας κάθε φορά που θα το θεωρεί ως σκόπιμο;

2. Η ανεπίσημη συνεδρίαση των Υπουργών Εργασίας και Κοινωνικών Υποθέσεων της Λισσαβώνας θα προετοίμαζε την ειδική συνάντηση Κορυφής της ΕΕ σε ό,τι αφορά την πολιτική απασχόλησης που θα πραγματοποιηθεί τον Μάρτιο. Η Γαλλία και το Βέλγιο προτίθενται στο μέλλον να μην εξετάζουν σημαντικά πολιτικά θέματα-μεταξύ των οποίων σε πρώτη θέση είναι, ασφαλώς, η πολιτική στον τομέα της απασχόλησης- μόλις θα παρουσιάζεται η δυνατότητα να θέσουν στο περιθώριο, εκμεταλλευόμενοι την παρουσία των μέσων μαζικής ενημέρωσης, έναν εταίρο ο οποίος μέχρι σήμερα είχε αποδειχθεί ιδιαίτερα αξιόπιστος;

Κοινή απάντηση στις γραπτές ερωτήσεις Ε-645/00 και Ε-0646/00

(20 Νοεμβρίου 2000)

Τα μέτρα στα οποία αναφέρεται ο αξιότιμος βουλευτής εξαγγέλθηκαν σε δήλωση την οποία έκανε ο πρωθυπουργός της Πορτογαλίας, εξ ονόματος των κυβερνήσεων των 14 κρατών μελών. Το Συμβούλιο δε δεσμεύεται από τη δήλωση αυτή.

Το Συμβούλιο δεν έχει εκφράσει άποψη επί του θέματος και συνεπώς δεν είναι σε θέση να απαντήσει στα ζητήματα που εγείρει ο αξιότιμος βουλευτής.
ΓΡΑΠΤΗ ΕΡΩΤΗΣΗ E-2913/00

υποβολή: Michl Ebner (PPE-DE) προς το Συμβούλιο

(20 Σεπτεμβρίου 2000)

Θέμα: Αμφιβολίες σχετικά με τη σκοπιμότητα της πολιτικής των κυρώσεων

Στις 10 Ιουλίου οι Υπουργοί Εξωτερικών της ΕΕ συνεζήτησαν κατά την πρώτη συνάντησή τους στο πλαίσιο της Γαλλικής Προεδρίας τους στόχους και τα μέσα της βαλκανικής τους πολιτικής. Ο Γάλλος Υπουργός Εξωτερικών και προεδρεύων του Συμβουλίου Υπουργών της ΕΕ, κ. Hubert Vedrine, δήλωσε σχετικώς ότι όλο και σε περισσότερα κράτη ενισχύονται οι επιφυλάξεις όσον αφορά την αποτελεσματικότητα των κυρώσεων εις βάρος της Γιουγκοσλαβίας ως προς το στόχο του εκδημοκρατισμού. Οι κυρώσεις έβλαψαν λιγότερο τον Μιλόσεβιτς και αποθάρρυναν πολύ περισσότερο τον πληθυσμό. Είναι σαφές ότι οι πολιτικοί μας στόχοι δεν έχουν επιτευχθεί, παραδέχθηκε ο κ. Vedrine. Οιπεύθυνοι για τη λήψη των αποφάσεων προτίθενται προφανώς να επανεξετάσουν εκ βάθρων την πολιτική των κυρώσεων, αυτό δε παρά τις πρόσφατες προσπάθειες του Μιλόσεβιτς να παραμείνει στην εξουσία.

Στο πλαίσιο αυτό ερωτάται, συνεπώς, το Συμβούλιο, εάν προτίθεται ναιοθετήσει τις ίδιες απόψεις και όσον αφορά τις αδικαιολόγητες σε αντίθεση με το αντιδημοκρατικό καθεστώς Μιλόσεβιτς κυρώσεις εις βάρος της Αυστρίας, να άρει τις διμερείς κυρώσεις και να επαναλάβει με την Αυστρία, που είναι κράτος μέλος της ΕΕ και εταίρος, τον κοινοτικό διάλογο;

Απάντηση

(22 Δεκεμβρίου 2000)

Το Συμβούλιο δεν έχει θέση επί του θέματος που αναφέρει ο Αξιότιμος Βουλευτής και συνεπώς δεν είναι σε θέση να απαντήσει.
ΓΡΑΠΤΗ ΕΡΩΤΗΣΗ E-3003/00

υποβολή: Alexandros Alavanos (GUE/NGL) προς την Επιτροπή

(26 Σεπτεμβρίου 2000)

Θέμα: Ανισόπεδη διάβαση Οίου

Στα συγχρηματοδοτούμενα από την Ευρωπαϊκή Ένωση έργα του Οργανισμού Σιδηροδρόμων Ελλάδας (ΟΣΕ) μελετάται η δημιουργία της Ανισόπεδης διάβασης Οίου στην περιοχή του Αγίου Στεφάνου. Η πρόταση της ΕΡΓΟΣΕ για κατασκευή εναέριας γέφυρας έχει προκαλέσει τις αντιδράσεις των τοπικών αρχών και των κατοίκων της περιοχής, δεδομένου ότι η λύση που προωθείται (εναέρια γέφυρα) διαιωνίζει το πρόβλημα πολεοδομικής συνοχής του Αγίου Στεφάνου που έχει χωριστεί από τις γραμμές του σιδηροδρόμου και ταυτόχροναποβαθμίζει αισθητά το φυσικό και αστικό περιβάλλον.

Με απόφαση του Νομαρχιακού Συμβουλίου της Νομαρχίας Αττικής (Αριθμ. 6/2000) απορρίφθηκε η περιβαλλοντική μελέτη και ζητήθηκε να εξετασθεί η λύση βύθισης της γραμμής. Ανάλογη ήταν και η απόφαση του Δημοτικού Συμβουλίου (81/2000) του Αγ. Στεφάνου, αλλά και άλλων φορέων της περιοχής που ζητούν να εξετασθεί η λύση βύθισης των σιδηροδρομικών γραμμών. Απέναντι σ' αυτά τα αιτήματα η ΕΡΓΟΣΕ προβάλλει κυρίως αδυναμία εξασφάλισης των απαιτουμένων πιστώσεων για τηνλοποίηση του έργου τηςψομετρικής παραλλαγής (βύθιση).

Τι μέτρα προτίθεται να πάρει η Επιτροπή προκειμένου να εξετασθεί η λύση τηςψομετρικής παραλλαγής, η οποία είναι περιβαλλοντικά η πλέον ενδεδειγμένη, και ανταποκρίνεται στην πολιτική για ολοκληρωμένες παρεμβάσεις έργα σε τοπική κλίμακα;

Απάντηση της κας Wallstrm εξ ονόματος της Επιτροπής

(13 Νοεμβρίου 2000)

Οι διάφοροι τύποι παρεμβάσεων προς συγχρηματοδότηση, δυνάμει των διαρθρωτικών ταμείων, και τα προς συγχρηματοδότηση έργα, δυνάμει του Ταμείου συνοχής, αποτελούν αντικείμενο διαπραγματεύσεων μεταξύ της Επιτροπής και του κράτους μέλους. Στη συνέχεια, εναπόκειται στο κράτος μέλος να μελετήσει και ναλοποιήσει τα έργα καθώς και να αναλάβει τις ειδικές δράσεις, τηρώντας ταυτόχρονα την κοινοτική νομοθεσία. Η Επιτροπή, ακολούθως, παρεμβαίνει μόνο σε περίπτωση εικαζόμενης παραβίασης του κοινοτικού δικαίου. Με βάση τις πληροφορίες που παρέσχε το κράτος μέλος, δεν φαίνεται ότι πρόκειται για τέτοια περίπτωση όσον αφορά τοπόψιν έργο.

Κατά συνέπεια, και στο πλαίσιο της επικουρικότητας, η Επιτροπή δεν μπορεί να ζητήσει από το κράτος μέλος να αντικαταστήσει την κατασκευή της εναέριας σύνδεσης με την κατασκευή τηςψομετρικής παραλλαγής, όπως αιτείται το Αξιότιμο Μέλος του Κοινοβουλίου.
ΓΡΑΠΤΗ ΕΡΩΤΗΣΗ E-2701/00

υποβολή: Christopher Huhne (ELDR) προς την Επιτροπή

(1 Σεπτεμβρίου 2000)

Θέμα: Γεωργικές ενισχύσεις και ένταξη της Εσθονίας

1. Σε τι ποσόπολογίζει η Επιτροπή το επιπλέον ετήσιο κόστος των γεωργικών ενισχύσεων, όταν οιφιστάμενες πολιτικές για την στήριξη των γεωργικών εκμεταλλεύσεων επεκταθούν στην Εσθονία, με την προσχώρησή της στην Ευρωπαϊκή Ένωση,

α) εάνποτεθεί ότι η γεωργική παραγωγή παραμείνει στα σημερινά επίπεδα και

β) εάνπολογίσει σε αλλαγές στην γεωργική παραγωγή, βάσει των αλλαγών των κινήτρων των σχετικών με τις τιμές, συνεπεία της ευθυγράμμισης των διαρθρωτικών πολιτικών και των ενισχύσεων προς τις νυν ισχύουσες στην Ευρωπαϊκή Ένωση;

2. Σε τι ποσάπολογίζει το ετήσιο κόστος για το τμήμα εγγυήσεων του ΕΓΤΠΕ και τα Διαρθρωτικά Ταμεία, αντίστοιχα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2690/00, E-2691/00, E-2695/00, E-2699/00, E-2700/00 και E-2701/00

(29 Σεπτεμβρίου 2000)

Για τονπολογισμό του επιπλέον ετήσιου κόστους των γεωργικών ενισχύσεων που προκύπτουν από την προσχώρηση της Πολωνίας, της Δημοκρατίας της Τσεχίας, τη Κύπρου, της Ουγγαρίας, της Σλοβενίας και της Εσθονίας στην Κοινότητα, είναι απαραίτητο να είναι γνωστά, με επαρκή βεβαιότητα, η ημερομηνία, οι όροι και οι προϋποθέσεις για την προσχώρηση των εν λόγω χωρών στην Κοινότητα. Τα στοιχεία αυτά θα πρέπει να καθοριστούν κατά τις διαπραγματεύσεις προσχώρησης με τις εν λόγω χώρες, στο πλαίσιο των οποίων τέθηκε, τον Ιούνιο 2000, προς διαπραγμάτευση, το κεφάλαιο για τα γεωργικά θέματα. Κατά συνέπεια, οποιεσδήποτε προβλέψεις δαπανών που πραγματοποιούνται με βάση τιςποθέσεις που ανέφερε το Αξιότιμο Μέλος του Κοινοβουλίου, είναι απαραίτηταποθετικές, θεωρητικές και αβέβαιες. Επομένως, η Επιτροπή δεν είναι σε θέση, στην παρούσα φάση της διαδικασίας διαπραγματεύσεων, να απαντήσει στα ερωτήματα του Αξιότιμου Μέλους του Κοινοβουλίου.
ΓΡΑΠΤΗ ΕΡΩΤΗΣΗ E-2363/00 υποβολή: Jens-Peter Bonde (EDD) προς το Συμβούλιο. Εξαίρεση της Δανίας από την ΟΝΕ.



Επίσημη Εφημερίδα αριθ. 103 E της 03/04/2001 σ. 0134 - 0134



ΓΡΑΠΤΗ ΕΡΩΤΗΣΗ E-2363/00 υποβολή: Jens-Peter Bonde (EDD) προς το Συμβούλιο (24 Ιουλίου 2000) Θέμα: Εξαίρεση της Δανίας από την ΟΝΕ Επιβεβαιώνει το Συμβούλιο ότι, αν η Δανία αποφασίσει να συμμετάσχει στην τρίτη φάση της ΟΝΕ, θα παύσει να ισχύει το πρωτόκολλο σχετικά με ορισμένες διατάξεις που αφορούν τη Δανία, το οποίο είναι προσαρτημένο στη Συνθήκη του Μάαστριχτ, καθώς και ότι η Δανία δεν θα μπορεί πλέον να επικαλείται το εν λόγω πρωτόκολλο, εκτός εάν αυτό επανεισαχθεί κατά τη διάρκεια νέας διακυβερνητικής διάσκεψης και κυρωθεί από όλα τα κράτη μέλη; Απάντηση (9 Νοεμβρίου 2000) Το Συμβούλιοπενθυμίζει στον αξιότιμο βουλευτή ότι η ερμηνεία της συνθήκης ΕΚ και των προσαρτημένων σε αυτήν πρωτοκόλλων δεν εμπίπτει στις αρμοδιότητές του.
ΓΡΑΠΤΗ ΕΡΩΤΗΣΗ P-3067/00

υποβολή: Luciano Caveri (ELDR) προς την Επιτροπή

(22 Σεπτεμβρίου 2000)

Θέμα: Διεθνές Έτος του Βουνού

Εν όψει του Διεθνούς Έτους του Βουνού που προκήρυξαν τα Ηνωμένα Έθνη το 2002 και στο πλαίσιο της συνέχισης της φάσης ενεργοποίησης της Σύμβασης των Άλπεων και της συζήτησης για τον Ευρωπαϊκό Χάρτη των ορεινών περιοχών, εντείνεται στις χώρες της Ένωσης η συζήτηση σχετικά με την έννοια βουνό, μεταξύ άλλων και μπροστά σε μια πλειάδα κριτηρίων κατάταξης πουιοθέτησαν οι εθνικές νομοθεσίες. Οι τρέχουσες συζητήσεις εξάλλου, καταδεικνύουν την απουσία όχι μόνο της έννοιας βουνό σε πλαίσιο Ευρωπαϊκής Ένωσης, αλλά και ως εκ τούτου, την απουσία μιας συγκεκριμένης ευρωπαϊκής πολιτικής για τις ορεινές περιοχές που δεν αντισταθμίζεται από την έστω καιπάρχουσα δυνατότητα πρόσβασης του βουνού, κατά διαφόρους τρόπους, στιςπάρχουσες περιφερειακές πολιτικές και στους διαφόρους πόρους, όπως διευκρινίζεται από μια πρόσφατη δημοσίευση της Επιτροπής για το βουνό στην Ευρώπη.

Προβλέπονται πρωτοβουλίες εν όψει του Διεθνούς Έτους του Βουνού και δεν θεωρείται αναγκαία η εκπόνηση της δέουσας στρατηγικής για το ευρωπαϊκό βουνό, προβλέπονται, ακόμη και μετά το 2006, συγκεκριμένα μέτρα που θα έχουν μεταξύ άλλων και ως στόχο την επισήμανση των ιδιαιτεροτήτων των ορεινών περιοχών και της οικονομίας που εκεί αναπτύσσεται;

Απάντηση του κου Barnier εξ ονόματος της Επιτροπής

(25 Οκτωβρίου 2000)

Η Επιτροπή έθεσε ως στόχο να καταστήσει σαφέστερη την παρέμβαση των διαρθρωτικών ταμείων. Για τον σκοπό αυτό, επιθυμεί να ενημερώσει καλύτερα τις ορεινές ζώνες σχετικά με τις δυνατότητες που τους προσφέρονται από τις κοινοτικές πολιτικές. Γι' αυτό το λόγο, δημοσίευσε πρόσφατα ένα φυλλάδιο για τις διαρθρωτικές πολιτικές που αφορούν τις ορεινές περιοχές.

Εξάλλου, προτίθεται να διοργανώσει κατά τη διάρκεια του 2002, στο πλαίσιο του παγκόσμιου έτους που αφορά τα όρη, ενημερωτικό σεμινάριο για τον τρόπο καλύτερης κινητοποίησης των κοινοτικών πολιτικών στις ορεινές ζώνες.

Για την περίοδο προγραμματισμού 2000-2006, η ύπαρξη ενός αλπικού χώρου αφιερώθηκε στο πλαίσιο της πτυχής B διεθνική συνεργασία της κοινοτικής πρωτοβουλίας Interreg III. Η πρωτοβουλία αυτή επιτρέπει τη χρηματοδότηση ενεργειών συνεργασίας στο σύνολο του κοινοτικού αλπικού χώρου, ο οποίος καλύπτει την Αυστρία και ένα μέρος των γερμανικών, γαλλικών και ιταλικών περιφερειών.

Τέλος, η Επιτροπή προπαρασκευάζει επί του παρόντος την δεύτερη έκθεση για την οικονομική και κοινωνική συνοχή, η οποία θα πρέπει να αποτελέσει τη βάση της συζήτησης για την μελλοντική πολιτική συνοχής στο πλαίσιο μιας διευρυμένης κοινότητας.
ΓΡΑΠΤΗ ΕΡΩΤΗΣΗ E-3006/00

υποβολή: Glyn Ford (PSE) προς την Επιτροπή

(26 Σεπτεμβρίου 2000)

Θέμα: Ποδόσφαιρο

Με δεδομένη την πρόθεση να εξαιρεθεί το ποδόσφαιρο από το πεδίο εφαρμογής ορισμένων διατάξεων των Κοινοτικών Συνθηκών, θα μπορούσε η Επιτροπή να δώσει έναν ορισμό του παιχνιδιού ο οποίος να καθιστά, ενδεχομένως, αδύνατη τη θέσπιση ενός συστήματος μεταβίβασης για το ράγκμπι και το αμερικανικό ποδόσφαιρο;

Απάντηση της κας Reding εξ ονόματος της Επιτροπής

(6 Νοεμβρίου 2000)

Ο αθλητισμός εμπίπτει στο κοινοτικό δίκαιο αφού αποτελεί οικονομική δραστηριότητα κατά την έννοια της συνθήκης ΕΚ. Το Δικαστήριο τοπενθύμισε επανειλημμένα από το 1974(1). Συνεπώς ο αθλητισμός δεν εξαιρείται γενικά από τους κανόνες της συνθήκης ΕΚ.

Ωστόσο η Επιτροπή, όπως τόνισε στην έκθεση του Ελσίνκι(2), αναγνωρίζει τον ιδιαίτερο χαρακτήρα του αθλητισμού. Αυτό συνεπάγεται ότι οι κανόνες του παιχνιδιού και γενικά οι καθαρά αθλητικοί κανόνες δεν εμπίπτουν στη νομοθεσία περί ανταγωνισμού. Στην έκθεση του Ελσίνκι η Επιτροπή παρέχει ορισμένα ενδεικτικά στοιχεία σχετικά με ό,τι εμπίπτει στους κανόνες του παιχνιδιού.

Σε ό,τι αφορά το σύστημα μεταγραφών, η Επιτροπήπενθυμίζει ότι, ύστερα από τηνποβολή καταγγελιών, είναιπό εξέλιξη διαδικασία σχετικά με το σύστημα μεταγραφών της Διεθνούς Ομοσπονδίας Ποδοσφαιρικών Ενώσεων(FIFA). Είναι σημαντικό να τονιστεί ότι ο στόχος της Επιτροπής δεν είναι να καταργηθεί το σύστημα στο σύνολό του, αλλά να καταστεί αυτό σύμφωνο με το κοινοτικό δίκαιο, πράγμα που προϋποθέτει ορισμένες προσαρμογές.

Σε αυτό το πλαίσιο, το ποδόσφαιρο δεν εξετάζεται ξεχωριστά και οι αρχές που το αφορούν ισχύουν και για όλα τα άλλα αθλήματα. Συνεπώς, κάθε διεθνής αθλητική ένωση μπορεί να ορίσει ορισμένους κανονισμούς σχετικά με το αντίστοιχο άθλημα, με την προϋπόθεση ότι τηρείται το κοινοτικό δίκαιο. Ένα σύστημα μεταγραφών δεν είναι, κατά συνέπεια, αυτό καθεαυτό ασύμβατο με τους κανόνες της συνθήκης. Πρέπει ωστόσο να εξετάζονται οι όροι για κάθε περίπτωση ξεχωριστά.

(1) Απόφαση της 12ης Δεκεμβρίου 1974, Walrave και Koch (υπόθεση 36/74, Συλ. σ. 1405) και απόφαση της 14ης Ιουλίου 1976, Gaetano Dona (υπόθεση 13/76, Συλ. σ. 1333).

(2) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο Έκθεση του Ελσίνκι για τον αθλητισμό (COM(1999)644 final).
ΓΡΑΠΤΗ ΕΡΩΤΗΣΗ E-3099/00

υποβολή: Bart Staes (Verts/ALE) προς την Επιτροπή

(4 Οκτωβρίου 2000)

Θέμα: Ευρωπαϊκή έκθεση για την ποιότητα της σχολικής εκπαίδευσης

Απαντώντας στιςπ' αριθ. Ε-2357/00 και Ε-2358/00(1) ερωτήσεις, η Επιτροπή εξηγεί τη μεθοδολογία που ακολούθησε για την εκπόνηση της έκθεσης σχετικά με την ποιότητα της σχολικής εκπαίδευσης στη Βελγική Ομοσπονδία (εν προκειμένω τη μη κατάταξη των δεδομένων ανά γλωσσική δηλ. φλαμανδική και γαλλόφωνη κοινότητα). Δεν εκφράζει όμως την άποψή της ως προς το κεντρικό ζήτημα (δηλ. την απόδοση λανθασμένης και επομένως αναληθούς εικόνας της εκπαιδευτικής κατάστασης στη Βελγική Ομοσπονδία).

1. Αναγνωρίζει άραγε η Επιτροπή ότι η μεθοδολογία της παρέχει λανθασμένη και επομένως αναληθή εικόνα της εκπαιδευτικής κατάστασης στη Βελγική Ομοσπονδία; Εάν όχι, με ποια επιχειρήματαποστηρίζει η Επιτροπή τη μεθοδολογική της επιλογή δεδομένου ότι στη Βελγική Ομοσπονδία η εκπαίδευσηπάγεται σαφώς στις αρμοδιότητες της κάθε κοινότητας;

2. Προτίθεται άραγε η Επιτροπή λαμβάνονταςπόψη την κατανομή των αρμοδιοτήτων στη Βελγική Ομοσπονδία να κατατάσσει στο εξής τα στοιχεία της ανά κοινότητα (φλαμανδική και γαλλόφωνη); Εάν όχι, για ποιο λόγο αρνείται η Επιτροπή να λαμβάνειπόψη την κατανομή των αρμοδιοτήτων στη Βελγική Ομοσπονδία και να κατατάσσει αναλόγως τα στοιχεία της που αφορούν την εκπαίδευση;

(1) ΕΕ C 89 E της 20.3.2001.

Απάντηση της κας Reding εκ μέρους της Επιτροπής

(17 Νοεμβρίου 2000)

Η Επιτροπή περιέγραψε τη μεθοδολογία που ακολούθησε για την προετοιμασία της ευρωπαϊκής έκθεσης σχετικά με την ποιότητα της σχολικής εκπαίδευσης απαντώντας στις γραπτές ερωτήσεις E-2357/00 και E-2358/00(1) πουπέβαλε το μέλος του Κοινοβουλίου.

Η Επιτροπή, προφανώς, σέβεται τις θεσμικές καταστάσεις στις χώρες που περιλαμβάνονται στις μελέτες και τις εκθέσεις της. Η Επιτροπή έχει επίγνωση του γεγονότος ότι σε ορισμένες χώρες οι αρμοδιότητες όσον αφορά την εκπαίδευση βρίσκονται σε περιφερειακό επίπεδο.

Γενικός στόχος της Επιτροπής, όταν παρουσιάζει στατιστικά στοιχεία για την εκπαίδευση, είναι να καταγραφεί η κατάσταση σε κάθε χώρα και να μπορούν να γίνουν συγκρίσεις μεταξύ των χωρών. Στην έκθεση αυτή, σε όλους τους πίνακες επισημαίνεται σαφώς αν τα στοιχεία αφορούν τη συνολική κατάσταση στο Βέλγιο ή επιμέρους κοινότητες. Επομένως, η Επιτροπή είναι της άποψης ότι τα στοιχεία που περιλαμβάνει η έκθεση δεν δίνουν μια λανθασμένη ή αναληθή εικόνα της κατάστασης στο Βέλγιο.

(1) ΕΕ C 89 E της 20.3.2001.
ΓΡΑΠΤΗ ΕΡΩΤΗΣΗ E-2944/00

υποβολή: Bart Staes (Verts/ALE) προς την Επιτροπή

(19 Σεπτεμβρίου 2000)

Θέμα: Δημόσιες επιδοτήσεις για την επεξεργασία της κοπριάς

Μετά από τη μείωση του ζωικού κεφαλαίου των χοίρων, την επεξεργασία της κοπριάς αποτελεί ένα άλλο μέσον επίλυσης του προβλήματος της ρύπανσης με νιτρικά και φωσφορικά άλατα που απορρέει από την εντατική εκτροφή χοίρων.

Στη Γαλλία και τη Δανία, οι αρχές χορηγούν επιδοτήσεις στους χοιροτρόφους με στόχο την επεξεργασία της κοπριάς. Οι εν λόγω επιδοτήσεις στρεβλώνουν τον ανταγωνισμό με τις χώρες όπου οι χοιροτρόφοι δεν εισπράττουν επιδοτήσεις για την επεξεργασία της κοπριάς.

1. Γνωρίζει η Επιτροπή σχετικά με τις κρατικές επιδοτήσεις που χορηγούνται στους χοιροτρόφους της Δανίας και της Γαλλίας με στόχο την επεξεργασία της κοπριάς; Εάν ναι, κρίνει η Επιτροπή ότι οι εν λόγω επιδοτήσεις συμβιβάζονται με τους ευρωπαϊκούς κανόνες περί ανταγωνισμού; Εάν όχι, είναι διατεθειμένη η Επιτροπή να παράσχει το ταχύτερο δυνατόν πληροφορίες σχετικά με τις επιδοτήσεις που χορηγούν η Δανία και η Γαλλία, προκειμένου να εξακριβωθεί εάν προκαλούν ή όχι στρεβλώσεις του ανταγωνισμού έναντι των χοιροτρόφων των χωρών όπου η επεξεργασία της κοπριάς δεν επιδοτείται;

2. Ποιες πρωτοβουλίες προτίθεται να αναλάβει η Επιτροπήπό το φως της απάντησης στο ερώτημα 1;

Απάντηση του κ. Fischler εξ ονόματος της Επιτροπής

(18 Οκτωβρίου 2000)

Η Επιτροπή δεν έλαβε γνώση σχετικά με την χορήγηση ενίσχυσης στους χοιροτρόφους για την επεξεργασία της κοπριάς στη Γαλλία και τη Δανία.

Οι κρατικές ενισχύσεις για την κάλυψη των δαπανών λειτουργίας κανονικά δεν είναι συμβατές με τα άρθρα 87 και 88 (πρώην άρθρα 92 και 93) της συνθήκης ΕΚ. Η Επιτροπή δίνει ιδιαίτερη σημασία στην εξέταση των ισχυρισμών σύμφωνα με τους οποίους έχουν καταβληθεί (παράνομες) κρατικές ενισχύσεις. Ωστόσο, προς τον σκοπό αυτό η Επιτροπή θα πρέπει να διαθέτει περισσότερες πληροφορίες όσον αφορά το είδος των ενισχύσεων που χορηγήθηκαν (η ενίσχυση χορηγήθηκε στους κτηνοτρόφους ή στην επιχείρηση μεταποίησης κοπριάς) και σχετικά με το επίπεδο διαχείρισης της ενίσχυσης (εθνικό, περιφερειακό ή τοπικό).

Η Επιτροπή παρακαλεί το Αξιότιμο Μέλος του Κοινοβουλίου να της αποστείλει τα στοιχεία τα οποία διαθέτει.
ΓΡΑΠΤΗ ΕΡΩΤΗΣΗ E-2979/00

υποβολή: Charles Tannock (PPE-DE) προς την Επιτροπή

(20 Σεπτεμβρίου 2000)

Θέμα: Πρόσβαση στην πληροφόρηση

Μετά τη συμφωνία που συνήφθη μεταξύ της Επιτροπής και του Κοινοβουλίου τον Ιούλιο, οι αιτιολογημένες γνώμες που στέλνει η Επιτροπή στα κράτη μέλη θα είναι στο εξής διαθέσιμες είτε στους Βουλευτές του Κοινοβουλίου είτε στο ευρύ κοινό;

Απάντηση του κ. Prodi εξ ονόματος της Επιτροπής

(31 Οκτωβρίου 2000)

Η συμφωνία πλαίσιο που συνήφθη μεταξύ της Επιτροπής και του Κοινοβουλίου έχει ως στόχο να διέπει τις σχέσεις μεταξύ των δύο οργάνων. Το παράρτημα III της προαναφερόμενης συμφωνίας ρυθμίζει, ειδικότερα, τη διαβίβαση στο Κοινοβούλιο και την επεξεργασία εμπιστευτικών πληροφοριών της Επιτροπής στο πλαίσιο της άσκησης των εξουσιών ελέγχου του Κοινοβουλίου.

Ωστόσο, από το παράρτημα αυτό εξαιρούνται ρητά οι πληροφορίες που αφορούν τις διαδικασίες παράβασης εφόσον δεν καλύπτονται ακόμη, τη στιγμή της αίτησης από την πλευρά μιας από τις κοινοβουλευτικές αρχές, από οριστική απόφαση της Επιτροπής.

Συνεπώς, σε εφαρμογή της διάταξης αυτής οι αιτιολογημένες γνώμες δεν μπορούν να διαβιβάζονται από την Επιτροπή στο Ευρωπαϊκό Κοινοβούλιο παρά μόνον ύστερα από οριστική απόφαση της Επιτροπής και αυτό σύμφωνα με τους γενικούς κανόνες που ορίζονται στο παράρτημα III της συμφωνίας πλαίσιο, κυρίως όσον αφορά την τήρηση: των θεμελιωδών δικαιωμάτων του ατόμου, περιλαμβανομένων των δικαιωμάτων τηςπεράσπισης και της προστασίας της ιδιωτικής ζωής" των διατάξεων που διέπουν τις δικαστικές και πειθαρχικές διαδικασίες" της προστασίας του απορρήτου των εμπορικώνποθέσεων και σχέσεων και της προστασίας των συμφερόντων της Ένωσης, κυρίως εκείνων που αφορούν τη δημόσια ασφάλεια, τις διεθνείς σχέσεις, τη νομισματική σταθερότητα και τα οικονομικά συμφέροντα.

Όσον αφορά την πρόσβαση του κοινού στις αιτιολογημένες γνώμες, αυτή δεν διέπεται από την παρούσα συμφωνία πλαίσιο που δεν στοχεύει παρά στις σχέσεις μεταξύ του Κοινοβουλίου και της Επιτροπής.